ນາຊາ ກ່າວວ່າ ຈະເກີດ ປະກົດການ ຝົນດາວສະເດັດ ເທື່ອທຳອິດ ໃນປີນີ້
ອົງການນາຊາກ່າວວ່າ ກຸ່ມ​ກ້ອນ​ຫີນ asteroid ຈະສົ່ງ​ແສງ​ເປັນ​ສາຍ​ໄຟ ​ຢູ່​ໃນ​ທ້ອງຟ້າ ເວລາມັນໂຄຈອນ ເຂົ້າສູ່ບັນຍາກາດຂອງໂລກ ແລະເກີດການເຜົາໄໝ້.
ອົງການອະວະກາດສະຫະລັດຫຼື NASA ກ່າວວ່າ ຊີ້ນສ່ວນຂອງ ກ້ອນ ຫີນ asteroid ທີ່ໂຄຈອນອ້ອມດວງຕາເວັນ ມາເປັນເວລາ ຫລາຍຮ້ອຍປີແລ້ວນັ້ນ ອາດຈະເຮັດໃຫ້ບັນດາຜູ້ເບິ່ງທ້ອງຟ້າ ມີ ຄວາມເພິງພໍໃຈໃນອາທິດນີ້ ກຸ່ມກ້ອນຫີນດັ່ງກ່າວ ຈະສົ່ງແສງເປັນສາຍໄຟຢູ່ໃນທ້ອງຟ້າ ເວລາມັນໂຄຈອນເຂົ້າສູ່ບັນ ຍາກາດຂອງໂລກມະນຸດ ປະມານ 145,000 ກິໂລແມັດຕໍ່ຊົ່ວໂມງແລະເຜົາໃໝ້ຢູ່ສູງ 80 ກິໂລແມັດ ຢູ່ເທິງໜ້າຜິວໂລກມະນຸດ ມັນຈະເປັນຝົນດາວສະເດັດ ເທື່ອທຳອິດ ສໍາລັບປີນີ້ ແລະຈະສີ້ນສຸດລົງບໍ່ພຽງເທົ່າໃດຊົ່ວໂມງ ຈຸດສຸດຍອດຂອງມັນແມ່ນວັນທີ 3 ເດືອນມັງກອນ ປະມານ 14 ໂມງຕາມເວລາມາດ ຕະຖານສາກົນຫຼື 9 ໂມງແລງຄືນວັນພະຫັດ ມື້ອື່ນນີ້ ອົງການ NASA ກ່າວວ່າ ຜູ້ໃດຫາກຢູ່ກາຍເສັ້ນລາຕິຈູດ 51 ອົງສາໃຕ້ ຈະສາມາດເຫັນເຫດການດັ່ງກ່າວ ແລະນັ້ນ ແມ່ນຮວມທັງສ່ວນ ໃຫຍ່ຂອງໂລກ ອົງການອາວະກາດ ສະຫະລັດກ່າວຕື່ມອີກວ່າ ບັນດາຜູ້ຊົມ ໃນເຂດເອເຊຍທີ່ມີທ້ອງຟ້າອັນແຈ່ມໃສ ອາດຈະມີໂອກາດເຫັນ ດາວສະເດັດກຸ່ມໃຫຍ່ກໍເປັນໄດ້